b'\n_START_ARTICLE_\nKiintoavain\n_START_PARAGRAPH_\nKiintoavain on l\xc3\xa4hinn\xc3\xa4 pulttien ja muttereiden kiert\xc3\xa4miseen tarkoitettu k\xc3\xa4sity\xc3\xb6kalu. Kiintoavaimeksi sanotaan ty\xc3\xb6kalua, jossa on pultinkantaan tarttumista varten kiinte\xc3\xa4t leuat; leukojen v\xc3\xa4linen et\xc3\xa4isyys on nimelt\xc3\xa4\xc3\xa4n avainv\xc3\xa4li._NEWLINE_Kiintoavaimia on eri kokoisia, sill\xc3\xa4 jokainen pultinkanta tarvitsee juuri oikean kokoisen avaimen. Yleens\xc3\xa4 avainv\xc3\xa4li on noin 8\xe2\x80\x9332 millimetri\xc3\xa4, joskin t\xc3\xa4t\xc3\xa4 pienempi\xc3\xa4 ja suurempiakin valmistetaan. Melko tavallista on, ett\xc3\xa4 kiintoavaimen toisessa p\xc3\xa4\xc3\xa4ss\xc3\xa4 on erikokoinen avainv\xc3\xa4li kuin toisessa p\xc3\xa4\xc3\xa4ss\xc3\xa4._NEWLINE_Kiintoavaimia valmistetaan my\xc3\xb6s muilla kuin metrisell\xc3\xa4 mitoituksella. T\xc3\xa4ll\xc3\xb6inkin koko ilmoitetaan joko avainv\xc3\xa4lin\xc3\xa4, esim. 7/16", tai Whitworth-standardin (BSW) tapauksessa sellaisen pultin halkaisijan mukaan, jolle avain on tarkoitettu, esim. 3/8W.'